Možné tehotenstvo
Dobrý deň chcem sa opýtať môžem byť tehotná ak sme mali nechránený sex počas plodných dňoch stým že partner sa domna spravil ale ja nie?   Ďakujem za odpoveď
Dobrý deň,
ďakujeme za Vašu otázku.
Na otehotnenie je potrebná ovulácia (uvoľnenie zrelého vajíčka z folikulu). Ovulácia nastáva najčastejšie na 12. až 16. deň menštruačného cyklu. Vajíčko je schopné oplodnenia 12 hodín po ovulácii, toto plodné obdobie je však predĺžené o životnosť spermií v ženskom tele (otehotnieť môže žena aj vtedy, keď má pohlavný styk 4 – 5 dní pred očakávaným dňom ovulácie, respektívne aj deň po ovulácii). K oplodneniu dochádza splynutím mužskej pohlavnej bunky - spermie a vajíčka. Na otehotnenie preto nie je potrebný ženský orgazmus. Ak ste mali nechránený pohlavný styk v čase ovulácie, tehotenstvo nie je vylúčené.
Prajem pekný zvyšok dňa.
S pozdravom
PharmDr. Veronika Kiabová